recursal/SuperWikiNEXT-32B huggingface dataset:
| Μπουρούνγκε*(Burunge)* |
| --- |
| Πληθυσμός | 13.000 (εκτίμ. 2002) |
| Τοποθεσία | Κεντρική Τανζανία |
| Άνθρωπος | Μπουρούνγκε ή Μπουλούνγκε*(Burunge* ή *Bulunge)* |
| Άνθρωποι | Ουαμπουρούνγκε *(Waburunge)* |
| Γλώσσα | Μπουρούνγκε, Κιμπουρούνγκε*(Burunge, Kiburunge)* |
| Χώρα | Μπουρούνγκι *(Burungi)* |
|

Οι **Μπουρούνγκε** *(Burunge)*, είναι μια μεγάλη εθνοτική ομάδα η οποία ζει στην Περιοχή Κοντόα *(Kondoa District)* στην Περιφέρεια Ντοντόμα *(Dodoma Region)* και νοτιοανατολικά της Περιφέρειας Μανυάρα *(Manyara Region)* της κεντρικής Τανζανίας.

Ως μητρική ομιλούν την γλώσσα Μπουρούνγκε *(Burunge)*, η οποία ανήκει στο νότιο-Κουσιτικό κλάδο της Αφρο-Ασιατικής οικογένειας και η οποία γλώσσα, είναι εντελώς διαφορετική από τις Μπαντού ομιλούμενες γλώσσες.

Περιγραφή
---------

Οι Μπουρούνγκε *(Burunge)*, έχουν επηρεαστεί από μια ποικιλία θρησκειών. Πολλοί έχουν υιοθετήσει επιφανειακά τις ξενόφερτες θρησκείες, όπως τον Χριστιανισμό και το Ισλάμ, αλλά, διατηρούν μεγάλο μέρος των παραδοσιακών τους θρησκευτικών πεποιθήσεων.

Ορισμένοι αισθάνονται ότι δεν έχουν τον τρόπο να γνωρίσουν ποία είναι η αλήθεια και τι να πιστέψουν, επειδή οι θρησκείες με τις οποίες ήρθαν σε επαφή, είναι ξενόφερτες και τα ιερά κείμενα γραμμένα σε ξένη γλώσσα.

Δημογραφικά
-----------

Κατά το 2002, ο πληθυσμός των Μπουρούνγκε *(Burunge)*, εκτιμάτο ότι αριθμούσε 13.000 άτομα.

Ασχολίες
--------

Οι περισσότεροι, είναι αγρότες που καλλιεργούν αραβόσιτο, κεχρί *(millet)* και κατά την περίοδο των βροχών, σόργο (ζαχαρόχορτο *(sorghum)*). Κατά την εποχή της ξηρασίας, ασχολούνται με τα κοινωνικά, περιφερόμενοι από οικία σε οικία, πίνοντας μια σπιτική μπύρα ονόματι *"πόμπε"* *("pombe")*.

Σημειώσεις
----------

1. ↑   Το *"πόμπε"* *("pombe")* είναι ένα πολύ διαδεδομένο αλκοολούχο αφρικανικό ποτό τύπου μπύρας, το οποίο παρασκευάζεται συνήθως από κεχρί.

Παραπομπές σημειώσεων

Παραπομπές
----------

1. 1 2  .ethnologue.com/show\_language.asp?code=bds Ethnologue - Burunge
2. 1 2 3 4 5 6 7  , τελευταία επίσκεψη: 21 Σεπτεμβρίου 2016

Εξωτερικοί σύνδεσμοι
--------------------

* (Αγγλικά)  τελευταία επίσκεψη: 27 Σεπτεμβρίου 2016


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Burunge people (έκδοση 677030187) της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Ναθαναήλ Κανώπιος** (ή Κανόπιος, Κονόπιος ή Κωνώπιος) ήταν Έλληνας κληρικός που έζησε τον 17ο αιώνα.

Βίος
----

Γεννήθηκε στην Κρήτη το 1610. Ήταν φίλος και οπαδός του Πατριάρχη Κυρίλλου Λουκάρεως, του οποίου διατέλεσε αρχιδιάκονος και πρωτοσύγκελος.

Μετά τον απαγχονισμό του Κυρίλλου (1638) κατέφυγε στην Αγγλία, όπου έγινε δεκτός με ιδιαίτερα ευμενή τρόπο από τον βασιλιά Κάρολο Α΄ και τον αρχιεπίσκοπο Laud. Αυτοί τον έστειλαν για σπουδές θεολογίας στο Balliol College της Οξφόρδης, όπου τράβηξε την προσοχή λόγω της ευρυμάθειάς του και της βυζαντινής μουσικής που συνέθετε. Λέγεται ότι ήταν ο πρώτος που εισήγαγε στην Οξφόρδη τη χρήση του καφέ. Εκεί του επέτρεψαν να ιερουργεί στην Αγγλικανική Εκκλησία του Χριστού (*Christ Church*), όπου έγινε εφημέριος, έως ότου τον εκδίωξαν από εκεί φανατικοί οπαδοί του Κρόμγουελ, οπότε μετέβη στο Άμστερνταμ. Εκεί οι Καλβινιστές προσπάθησαν να τον πείσουν να μεταφράσει στην ελληνική γλώσσα τις θεολογικές εισηγήσεις του Καλβίνου (κατ'άλλους Λουθηρανοί τον δωροδώκησαν για να μεταφράσει τις διδαχές του Λουθήρου) για να γίνουν γνωστές στους πιστούς της Ανατολικής Εκκλησίας. Δεν είναι γνωστό αν ο Ναθαναήλ έκανε τις μεταφράσεις αυτές.

Το 1647 επέστρεψε στην Κωνσταντινούπολη και το 1651 χειροτονήθηκε Μητροπολίτης Σμύρνης. Φαίνεται όμως ότι δεν πρόλαβε να ασκήσει τα μητροπολιτικά του καθήκοντα εκεί, καθώς σχεδόν αμέσως (1652) εξελέγη Μητροπολίτης ο Μακάριος Μαλκότζης.

Παραπομπές
----------

1. 1 2 3 4  Σταματόπουλος, Δημήτριος. «Ναθαναήλ Σμύρνης». *Εγκυκλοπαίδεια Μείζονος Ελληνισμού, Μ. Ασία*. Ίδρυμα Μείζονος Ελληνισμού. Ανακτήθηκε στις 28 Ιουλίου 2022.
2. 1 2  Μητροπολίτης από Μ.Πρωτοσυγκέλλων, Αθηναγόρας (1932). «Ο θεσμός των συγκέλλων εν τω Οικουμενικώ Πατριαρχείω». *Επετηρίς Εταιρείας Βυζαντινών Σπουδών*: 256.. Ανακτήθηκε στις 28 Ιουλίου 2022.
3. 1 2  Δ. Ν. (1871). «Ναθαναήλ Κανώπιος». *Πανδώρα* (21): 449.. Ανακτήθηκε στις 28 Ιουλίου 2022.
4. ↑  Jones, John (1997). *Balliol College : a history* (2nd έκδοση). Oxford: Oxford University Press. σελ. 96. ISBN 9780199201815.
5. ↑  Σάθας 1868, σελ. 403.

Πηγές
-----

* Σάθας, Κωνσταντίνος (1868). *Βιογραφίαι των εν τοις γράμμασι διαλαμψάντων Ελλήνων από της καταλύσεως της Βυζαντινής Αυτοκρατορίας μέχρι της Ελληνικής Εθνεγερσίας 1453-1821*. Αθήνα: Τυπογραφία τέκνων Ανδρέου Κορομηλά.
* Σταματόπουλος, Δημήτριος. «Ναθαναήλ Σμύρνης». *Εγκυκλοπαίδεια Μείζονος Ελληνισμού, Μ. Ασία*. Ίδρυμα Μείζονος Ελληνισμού. Ανακτήθηκε στις 28 Ιουλίου 2022.
Η **Μεσοκαλοκαιρινή Ώρα Κεντρικής Ευρώπης** (**ΜΩΚΕ**) είναι ένα από τα ονόματα της ζώνης ώρας UTC+03:00, 3 ώρες μπροστά από τη Συντονισμένη Παγκόσμια Ώρα. Χρησιμοποιήθηκε ως διπλή καλοκαιρινή θερινή ώρα σε πολλές Ευρωπαϊκές χώρες κατά τη δεκαετία του 1940.

Χρήση
-----

### Γαλλία

Ορισμένα τμήματα της Γαλλίας, αλλά όχι το Παρίσι, χρησιμοποίησαν την Κεντρική Ευρωπαϊκή Μεσοκαλοκαιρινή Ώρα το 1941-1945.

### Γερμανία

Η Κεντρική Ευρωπαϊκή Μεσοκαλοκαιρινή Ώρα χρησιμοποιήθηκε στην κατεχόμενη Γερμανία από τις 11 Μαΐου, 03:00 Θερινή Ώρα Κεντρικής Ευρώπης έως τις 29 Ιουνίου 1947, 03:00 ΘΩΚΕ.

Σύμφωνα με το GHEP, το Βερολίνο και η Σοβιετική Ζώνη Κατοχής χρησιμοποίησαν την μεσοκαλοκαιρινή θερινή ώρα από τις 24 Μαΐου 1945 στις 02:00 Ώρα Κεντρικής Ευρώπης έως τις 24 Σεπτεμβρίου 1945 στις 03:00 ΘΩΚΕ. Η μεσοκαλοκαιρινή ώρα ήταν ισοδύναμη με την Ώρα Μόσχας, η οποία δεν χρησιμοποιούσε τη θερινή ώρα τότε.

Δείτε επίσης
------------

* Ώρα στη Γερμανία
* UTC+03:00
* Άλλες χώρες και εδάφη στη ζώνη ώρας UTC+3

Παραπομπές
----------

1. ↑  Grimm, Hoffmann, Ebertin, Puettjer, Die Geographischen Positionen Europas, Ebertin-Verlag, Freiburg 1994 (GHEP)
Μπουριάτες (περ. 1900)
Οι **Μπουριάτες** είναι ένας μογγολικός αυτόχθων λαός της νότιας Σιβηρίας. Ο συνολικός πληθυσμός τους ανέρχεται σε σχεδόν μισό εκατομμύριο άτομα και είναι η μεγαλύτερη εθνική μειονότητα της Ρωσίας πέραν των Ουραλίων. Οι περισσότεροι ζουν στη Δημοκρατία της Μπουριατίας, ενώ οι υπόλοιποι στην Άγκα και την Ουστ-Ορντά Μπουριατία (Περιφέρεια Ιρκούτσκ). Ομιλούν τη μπουριατική, η οποία ανήκει στην οικογένεια των μογγολικών γλωσσών. Είναι κυρίως σαμανιστές ή βουδιστές.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μπουριάτες** |

* Η Βικιπαίδεια στη μπουριατική γλώσσα
* Άρθρο του νορβηγικού «Κέντρου Ρωσικών Μελετών»
Ο **Ναβού μουκίν ζερί**, ήταν βασιλιάς της Βαβυλώνας (732 π.Χ. - 729 π.Χ.), ο τελευταίος βασιλιάς της Βαβυλώνας πριν την κατάκτηση της πόλης από τους Ασσυρίους. Χαλδαίος φύλαρχος που ανέτρεψε τον προηγούμενο σφετεριστή βασιλιά Ναβού σουμά ουκίν ΙΙ μόλις έναν μήνα μετά την άνοδο του στον θρόνο. Το 1952 σημαντικές αρχαιολογικές ανακαλύψεις έφεραν στο φως την αλληλογραφία του με περισσότερες από 100 πινακίδες με 20 γράμματα τα οποία περιγράφουν τις αιτίες για τις οποίες έγινε τελικά η επέμβαση των Ασσυρίων με τον βασιλιά Τιγκλάθ Πιλεσέρ Γ΄ ο οποίος από την εποχή του Ναβονάσσαρου είχε βάλει σκοπό να κατακτήσει την Βαβυλώνα και την τελική της προσάρτηση στην Ασσυριακή αυτοκρατορίας. Οι αιτίες ήταν βασικά εμφύλιες διαμάχες μεταξύ των φυλών της Βαβυλώνας ιδιαίτερα Αμορραίους και Χαλδαίους πουν εξασθένησαν σημαντικά τις πλουτοπαραγωγικές πηγές και την άμυνα της χώρας, ο Τιγκλάθ Πιλεσέρ Γ' θα κατακτήσει την Βαβυλώνα τον τρίτο χρόνο της βασιλείας του Ναβού μουκίν ζερί παίρνοντας ο ίδιος το στέμμα, ο βασιλιάς με τον γιό του θα δολοφονηθούν.

Πηγές
-----

* J. A. Brinkman (1968). A political history of post-Kassite Babylonia, 1158–722 B.C. Analecta Orientalia. p. 238.

Peter Dubovsky (2006). Hezekiah and the Assyrian spies. Pontifical Biblical Institute. pp. 161–168.

* J. A. Brinkman (1984). Prelude to Empire: Babylonian Society and Politics, 747-626 B.C. 7. Philadelphia: Occasional Publications of the Babylonian Fund. p. 42–43.


|  |  |  |
| --- | --- | --- |
| Προκάτοχος:**Ναβού σουμά ουκίν ΙΙ** | **Βασιλιάς της Βαβυλώνας732–729** | Διάδοχος:**Τιγκλάθ Πιλεσέρ Γ'** |
Ο **Ναμάντι Σάμπο** (Mohammed Namadi Sambo, γενν. στις 2 Αυγούστου 1954) είναι πολιτικός από τη Νιγηρία και ο 4ος αντιπρόεδρος της χώρας από τις 19 Μαΐου 2010 ως τις 29 Μαΐου 2015. Σπούδασε αρχιτέκτονας και είναι απόφοιτος του Πανεπιστημίου Αχμάντου Μπέλο, στη Ζαρία.

Πρώτα χρόνια, εκπαίδευση και πρώιμη καριέρα
-------------------------------------------

Γεννημένος στη Ζαρία, παρακολούθησε το Δημοτικό Σχολείο στο Κακούρι της Καντούνα και μετά στο Μπάουτσι και το Τάουνς Σκουλ No. 1 στη Ζαρία. Από το 1967 ως το 1971 φοίτησε στο Δημόσιο Γυμνάσιο, σημερινό Κολέγιο Αλχούντα-Χούντα, στη Ζαρία. Εν συνεχεία φοίτηε στη σχολή βασικών σπουδών στο Πανεπιστήμιο Αχμάντου Μπέλο και μετά έγινε δεκτός στο Τμήμα Αρχιτεκτονικής του ίδιου πανεπιστημίου. Το 1976 αποφοίτησε με μπάτσελορ επιστημών BSc (Hons). Απέκτησε επίσης Μάστερ (MSc) στην Αρχιτεκτονική.
Υπηρέτησε στο Υπουργείο Δημοσίων Έργων και Οικισμού για το Σώμα στην Υπηρεσία της Εθνικής Νεολαίας ως τον Αύγουστο του 1979. Το 1988 διορίστηκε επίτροπος για τα Δημόσια Έργα, τη Μεταφορά και την Οικιστική Ανάπτυξη, στην Καντούνα. Το 1990 επέστρεψε στην ιδιωτική εργασία.

Κυβερνήτης της πολιτείας Καντούνα
---------------------------------

Το Μάιο του 2007 ο Σάμπο ανέλαβε καθήκοντα κυβερνήτη στην πολιτεία Καντούνα. Παρέμεινε στο αξίωμα αυτό ως τις 18 Μαΐου 2010.
Ως κυβερνήτης στηρίχθηκε σε ένα πρόγραμμα 11 σημείων, εστιάζοντας στην ενδυνάμωση της νεολαίας και των γυναικών εντός της κοινότητας, διασφαλίζοντας παράλληλα την ειρήνη για την πολιτεία. Ενώ ήταν κυβερνήτης, επιλέχθηκε από τον πρόεδρο για το αξίωμα του αντιπροέδρου.

Αντιπρόεδρος
------------

Μετά το θάνατο του προέδρου Ουμάρου Γιαρ Αντούα, έγινε πρόεδρος ο Γκούντλακ Τζόναθαν και όρισε ως αντιπρόεδρο τον Σάμπο. Η Εθνοσυνέλευση ενέκρινε επίσημα το διορισμό στις 18 Μαΐου 2010.

Η τελετή ορκωμοσίας του Σάμπο έλαβε χώρα στις 19 Μαΐου 2010.

Παραπομπές
----------

1. ↑
2. ↑  Henry, Umoru (27-8-2007). «ABU alumni task members on school's development \*Yar’Adua, 14 Ministers, nine govs expected at AGA». *The Vanguard online* (Vanguard Media Limited). Αρχειοθετήθηκε από το πρωτότυπο στις 2007-10-13.. Ανακτήθηκε στις 1-9-2007.
3. ↑  «Επίσημος δικτυακός τόπος της πολιτειακής κυβέρνησης της Καντούνα». Αρχειοθετήθηκε από το πρωτότυπο στις 3 Μαρτίου 2009. Ανακτήθηκε στις 2 Ιουλίου 2014.
4. ↑  "NASS confirms Sambo as vice president" Αρχειοθετήθηκε 2011-10-02 στο Wayback Machine. Punch Newspaper, 18-5-2010.
5. ↑  [  Αρχειοθετήθηκε 2011-04-27 στο Wayback Machine. Liberty News "National Assembly confirms Sambo as Vice President"], Liberty News, 18-5-2010.
6. ↑  "Namadi Sambo sworn in as Vice President" Αρχειοθετήθηκε 2010-05-22 στο Wayback Machine. 234NEXT, 19-5-2010.

Εξωτερικοί σύνδεσμοι
--------------------

* Arewaonline website
* 
* 
* Λόγοι του Κυβερνήτη της Καντούνα Σάμπο

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 175307159
* LCCN: no2011147918
* ISNI: 0000 0003 5602 6632

 |

 |
Η στεπική πεδιάδα του **Μογκάν** (στα οθωμανικά τουρκικά: muğān, ﻣﻮﻏﺎﻥ, στα αζέρικα: Muğan) ή **Μουγκάν** όριζε έως τον 19ο αιώνα, την περιοχή η οποία σήμερα ευρίσκεται εντός της Δημοκρατίας του Αζερμπαϊτζάν, στα νότια του ποταμών Κουρά και Αράς και στα βόρεια της ιρανικής επαρχίας του Αρνταμπίλ επί των ακτών της Κασπίας Θάλασσας. Η συγκεκριμένη εύφορη περιοχή διασχίζεται, σήμερα, από αριθμό αρδευτικών καναλιών. Παλαιότερα, αποτελούσε περιοχή βοσκοτόπων, η οποία έχαιρε της εκτίμησης των κατά καιρούς κατακτητών. Η περιοχή μεταξύ των ποταμών Αράς και Κουρά ονομάστηκε Αράν, ενώ η περιοχή ευρισκόμενη στα βόρεια του ποταμού Κουρά ονομάστηκε επαρχία του Σιρβάν.

Το 1918, η βρετανική κυβέρνηση υποστήριξε μια Προσωρινή Στρατιωτική Δικτατορία του Μουγκάν, η οποία λίγο καιρό αργότερα ανετράπη, προτού μετατραπεί στην Σοβιετική Δημοκρατία του Μουγκάν, η οποία, στην συνέχεια, ενσωματώθηκε στην Λαϊκή Δημοκρατία του Αζερμπαϊτζάν το 1919.

Το 1993, στα νότια της συγκεκριμένης κοιλάδας, μια Αυτόνομη Δημοκρατία του Ταλίς-Μογκάν διακηρύχθηκε, ωστόσο, δεν διήρκεσε παρά μόνον από τον Ιούλιο έως τον Αύγουστο του 1993.

Δείτε επίσης
------------

* Αράν
* Σιρβάν

Παραπομπές
----------

1. 1 2  Jean Daniel Kieffer· Thomas Xavier Bianchi (1837). *Dictionnaire turc-français: à l'usage des agents diplomatiques et consulaires, des commerçants, des navigateurs, et autres voyageurs dans le Levant*. **2**. Imprimerie royale. σελ. 1048.
2. 1 2 3  Joseph Hammer-Purgstall· J. J. Hellert (1839). *Histoire de l'Empire ottoman: depuis son origine jusqu'à nos jours*. **14**. Bellizard, Barthès, Dufour & Lowell. σελ. 340, σημείωση 1.
3. ↑  René Grousset (1965) [1938]. «Conquête de la Perse occidentale par les Mongols.». *L'empire des steppes. Attila, Gengis-khan, Tamerlan* (PDF). Paris: Payot. σελ. 334, σημείωση 1.

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Αζερμπαϊτζάν
 |

 |
Ο ***Nakalipithecus nakayamai*** ήταν προϊστορικό είδος πιθήκου που ζούσε στη σημερινή Κένυα πρώιμα στο Ύστερο Μειόκαινο, πριν από 10 εκατομμύρια χρόνια.[1][2] Είναι το τυπικό είδος του νέου γένους *Νακαλιπίθηκος*. Το όνομα του γένους αναφέρεται στο Νακάλι, την περιοχή στην οποία βρέθηκε το απολίθωμα, ενώ το είδος πήρε το όνομά του από τον ιάπωνα γεωλόγο Κατσουχίρο Νακαγιάμα ο οποίος πέθανε ενώ εργαζόταν στο έργο.[3]

Παραπομπές
----------

1. ↑  Kunimatsu, Y. *και άλλοι*. (2007). «A new Late Miocene great ape from Kenya and its implications for the origins of African great apes and humans». *Proceedings of the National Academy of Sciences* **104** (49): 19220–19225. doi:10.1073/pnas.0706190104. PMID 18024593.
2. ↑  Experts find jawbone of pre-human great ape in Kenya Αρχειοθετήθηκε 7 February 2008 στο Wayback Machine. By Katie Nguyen, Reuters.com, 13 November 2007, retrieved 15 November 2007
3. ↑  *Daily Nation*: "Major fossil discovery"[*νεκρός σύνδεσμος*]. Version of 2007-NOV-14. Retrieved 2007-NOV-14
Ο **Μουλ του Κεντ** (*Mul*, πέθανε το 687) ήταν για ένα σύντομο χρονικό διάστημα βασιλιάς του Κεντ μετά την κατάκτηση της χώρας από τον αδελφό του Κεντβάλλα του Ουέσσεξ (686), ήταν μέλος του Οίκου του Ουέσσεξ απόγονος του Κίνρικ του Ουέσσεξ και γιος του Κενμπέρχτ του Ουέσσεξ. Το όνομα Μουλ ήταν ασυνήθιστο στους πρώτους Αγγλοσάξονες, προέρχεται από την Λατινική λέξη *Μουλ* που μεταφράζεται ως μουλάρι, το όνομα μετά την βασιλεία του Μουλ έγινε συνήθης στο Αγγλικό λεξιλόγιο. 
Το Αγγλοσαξωνικό χρονικό αναφέρει για το έτος 686 : "Ο Κεντβάλλα και ο αδελφός του Μουλ λεηλάτησαν το Κεντ και την Νήσο Γουάιτ", στην συνέχεια αναφέρει για το έτος 687 : "Ο Μουλ κάηκε στο Κεντ μαζί με 12 άντρες σε επανάσταση που ξέσπασε εναντίον του, την ίδια χρονιά ο Κεντβάλλα λεηλάτησε για δεύτερη φορά το Κεντ".
Το 694 σύμφωνα με το Αγγλοσαξωνικό χρονικό οι κάτοικοι του Κεντ ήρθαν σε συμφωνία με τον διάδοχο του Κέντβαλ Ίνε του Ουέσσεξ στον οποίο πλήρωσαν αποζημίωση για την δολοφονία του Μουλ, η βασιλεία του Μουλ αναφέρεται σε ένα καταστατικό του Σουίφιρντ.

Παραπομπές
----------

1. ↑  Davis, K. Rutherford. 1982. Britons and Saxons: The Chiltern Region 400-700. London: Phillimore.
2. ↑

Πηγές
-----

* Davis, K. Rutherford. 1982. Britons and Saxons: The Chiltern Region 400-700. London: Phillimore.

Εξωτερικοί σύνδεσμοι
--------------------

* Αγγλοσάξωνες


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Mul of Kent  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Ούγος Β΄**, γαλλ. Hugues (π. 1150 - 1204) από τον Οίκο του Σαιντ-Ομέρ ήταν ιππότης, που ακολούθησε τις Σταυροφορίες και έγινε τιτουλάριος πρίγκιπας της Γαλιλαίας & κύριος της Τιβεριάδος.

Βιογραφία
---------

Ήταν ο πρωτότοκος γιος του Γκωτιέ και της Εσίβας του Μπυρ πριγκίπισσας της Γαλιλαίας, κόρης του Ελινάν πρίγκιπα της Γαλιλαίας (ή του Ραντούλφ, ανιψιού του Γουλιέλμου Α΄ πρίγκιπα της Γαλιλαίας).

Το 1174 ο πατέρας του απεβίωσε και η Εσίβα έκανε δεύτερο γάμο με τον Ραϋμόνδο Γ΄ των Τουλούζης κόμη της Τρίπολης, που έγινε ο επόμενος πρίγκιπας της Γαλιλαίας. Το 1179 στη μάχη εναντίον του Σαλαντίν στο Μαρζ Αγύν ο Ούγος Β΄ αιχμαλωτίστηκε, εξαγοράστηκε όμως από τη μητέρα του. Το 1182 ο Ραϋμόνδος Γ΄ ήταν ασθενής και έτσι ο Ούγος Β΄ οδήγησε τον στρατό της Γαλιλαίας στη μάχη του κάστρου Μπελβουάρ: πολέμησε σκληρά, αλλά η νίκη του επί του Σαλαντίν είχε ισχνά αποτελέσματα.

Η ήττα του Χαττίν το 1187 σήμανε το τέλος της Γαλιλαίας· ο Ραϋμόνδος Γ΄ σκοτώθηκε λίγο μετά. Τον διαδέχθηκε ο Ούγος Β΄ ως τιτουλάριος πρίγκιπας της Γαλιλαίας. Ο ίδιος απεβίωσε το 1204, άτεκνος. Επειδή ο δευτερότοκος αδελφός του Γουλιέλμος είχε αποβιώσει, τον διαδέχθηκε ο τρίτος αδελφός Ραούλ ως τιτουλάριος πρίγκιπας της Γαλιλαίας. 

Η φυλάκισή τού Ούγου Β΄ από τον Σαλαντίν έγινε η έμπνευση της *Οδού της Ιπποσύνης (Ordene de Chevalerie)*, του πρώτου έργου για τον ιπποτισμό.

Οικογένεια
----------

Νυμφεύτηκε τη Μαργαρίτα των Ιμπελέν, κόρη του Μπαλιάν κυρίου του Ναμπλούς· δεν απέκτησαν απογόνους.

Αναφορές σε Πηγές
-----------------

1. 1 2  Bernard Hamilton, *The Leper King and His Heirs: Baldwin IV and the Crusader Kingdom of Jerusalem*, (Cambridge University Press, 2000), 94.
2. ↑  William of Tyre, XXII.16

Πηγές
-----

* Etienne Barbazan, L'Ordène de Chevalerie, 1759
* Thomas Delvaux, Le sang des Saint-Omer des croisades à la quenouille, Tatinghem, 2007


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Hugh II of Saint Omer  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Ναβουχοδονόσορ Α΄** ή *Ναβου-κουντουρι-ούσουρ Α΄*, βασιλιάς της Βαβυλώνας (1126 π.Χ. - 1103 π.X.) ήταν ο τέταρτος βασιλιάς της τέταρτης δυναστείας της Βαβυλώνας ή δεύτερης δυναστείας των Ίσιν. Απελευθέρωσε τη Βαβυλώνα από τους τους Ελαμίτες (1126 π.X.) οι οποίοι είχαν καταλάβει και λεηλατήσει την πόλη μετά την πτώση των Κασσιτών (1160 π.Χ.). Οι Βαβυλώνιοι από την εποχή του βασιλιά Μαρδούκ καμπίτ αχεσού ιδρυτή της τέταρτης δυναστείας στην οποία ανήκε και ο ίδιος ο Ναβουχοδονόσορας ήταν υποτελείς τους. Ο Ναβουχοδονόσορας στην εκστρατεία του στην πρωτεύουσα των Ελαμιτών Σούσα τους συνέτριψε διέλυσε το κράτος τους κηρύσσοντας ταυτόχρονα την πλήρη ανεξαρτησία της Βαβυλώνας. Την ίδια στιγμή επέστρεψε απο τα Σούσα στην Βαβυλώνα όλα τα ιερά κειμήλια που είχαν λεηλατήσει από την πόλη οι Ελαμίτες μετά την πτώση των Κασσιτών όπως η στήλη του Χαμουραμπί και το άγαλμα του Μαρδούκ με αυτό τον τρόπο ο Ναβουχοδονόσορας απέκτησε την φήμη του εθνικού ήρωα για τη Βαβυλώνα. Αρχικά είχε καλές σχέσεις με τους Ασσύριους αλλά όταν πολιόρκησε το Ασσυριακό φρούριο του **Ζανκί** ο Ασσύριος βασιλιάς Ασούρ ρες ισί Α' εξεστράτευσε εναντίον του αρχικά τον απέκρουσε αλλά αργότερα σε δεύτερη μάχη γνώρισε την συντριβή απο τον ίδιο βασιλιά.
Το όνομά του σημαίνει «*Θεέ Ναμπού προστάτευε τον πρωτότοκο γιο μου*».

Παραπομπές
----------

1. ↑  biography/Nebuchadrezzar-I.

Εξωτερικοί σύνδεσμοι
--------------------

* Πολυμέσα σχετικά με το θέμα  Nebuchadnezzar I στο Wikimedia Commons
* Βιογραφικό του στο βιογραφικό λεξικό της εκκλησίας *Biographisch-Bibliographisches Kirchenlexikon*


|  |  |  |
| --- | --- | --- |
| Προκάτοχος:**Νινουρτά ναντίν σουμί** | **Βασιλιάς της Βαβυλώνας1126–1103** | Διάδοχος:**Ενλίλ ναντίν απλί** |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 28515062
* **ΕΒΕ**: 141222
* LCCN: n85216480
* ISNI: 0000 0000 2859 0744

 |

 |
Η **Μπέρτα**, γερμ. Bertha (απεβ. μετά το 1014) έγινε με τον γάμο της μαργραβίνα της Ιβρέας και βασίλισσα της Ιταλίας.

Ο Αρδουίνος βασιλιάς της Ιταλίας, σύζυγος της Μπέρτας.

Βιογραφία
---------

Οι γονείς της δεν είναι γνωστοί, αλλά συχνά λέγεται ότι η Μπέρτα μπορεί να ταυτιστεί με τη Μπέρτα του Μιλάνου, μέλους του Οίκου των Ομπερτένγκι. Άλλοι λόγιοι προτείνουν ότι η Μπέρτα μπορεί να είναι κόρη του Ουμβέρτου των Μποζονιδών δούκα του Σπολέτο & μαργράβου της Τοσκάνης ή του Αμεδαίου, γιου του Άνσκαρ (Β΄) μαργράβου της Ιβρέας & δούκα του Σπολέτο.

Η Μπέρτα εμφανίζεται σε οκτώ βασιλικά διπλώματα του Αρντουίνου, στα οποία συνήθως αναφέρεται ως consors regi (βασιλική σύζυγος).

Οικογένεια
----------

Παντρεύτηκε τον Αρνουίνο μάργραβο της Ιβρέας & βασιλιά της Ιταλίας και είχε τέκνα:

* Αρντουίνο/Αρντισίνο.
* Όττο.
* Γκουίλεμπερτ.

Πηγές
-----

* Die Urkunden Arduins, ed. H. Bresslau and R. Holtzmann, MGH Diplomata III (Hannover, 1900-1903), accessible online at: Monumenta Germaniae Historica
* M. G. Bertolini, ‘Alberto Azzo,’ in Dizionario Biografico degli Italiani - Volume 1 (1960)
Αγγλία, 878 μ.Χ. οι δανικές κατακτήσεις (Danelaw) σε κόκκινο, αγγλική κυριαρχία σε καφέ και κίτρινο και τα κελτικά εδάφη σε γκρι.
Με την ονομασία **Nτέινλο**  (αγγλικά: Danelaw‎ /ˈdeɪnˌlɔː/ «Δανικό δίκαιο», Δανικά: **Danelagen**) αποκαλείται η επικράτεια της Μεσαιωνικής Αγγλίας, στην οποία οι Σκανδιναβικοί νόμοι των Δανών Βίκινγκ υπερίσχυαν των Αγγλοσαξονικών. Στην επικράτεια εντάσσονταν περιοχές της βόρειας και ανατολικής Αγγλίας, οι οποίες βρίσκονταν υπό τον έλεγχο Δανών και άλλων βόρειων γερμανικών φυλών, όπως οι Νορβηγοί. Η περιοχή βρέθηκε υπό τον έλεγχο των Σκανδιναβών μετά από τις επιδρομές των Χάλφνταν και Ίβαρ του Ασπόνδυλου στην Ανατολική Αγγλία το 865 έως και την εξώθηση του Έρικ Χάραλντσον από την Νορθουμβρία το 954. Το «Δανικό δίκαιο» διέφερε από το Αγγλοσαξονικό δίκαιο που επικρατούσε στην Αγγλία έπειτα από τον Αγγλοσαξονικό εποικισμό της Βρετανίας του 5ου αιώνα. Η παλαιότερη αναφορά του όρου εντοπίζεται τον 11ο αιώνα με την μορφή *Dena lage*. Τον 11ο αιώνα, το Βασίλειο της Αγγλίας θα αποτελέσει τμήμα της Αυτοκρατορίας της Βόρειας Θάλασσας από το 1013 έως το 1042, όταν ο θρόνος της Αγγλίας, της Νορβηγίας και της Δανίας βρέθηκαν ταυτόχρονα υπό τον έλεγχο του Δανικού στέμματος.

Εικόνες
-------

* Η σημαία της δανικής επικράτειας στην Αγγλία.Η σημαία της δανικής επικράτειας στην Αγγλία.

Δείτε επίσης
------------

* Επταρχία
* Νορμανδική κατάκτηση της Αγγλίας
* Αυτοκρατορία της Βόρειας Θάλασσας

Παραπομπές
----------

1. ↑  «Danelaw | region, England, United Kingdom | Britannica». *www.britannica.com* (στα Αγγλικά). Ανακτήθηκε στις 6 Νοεμβρίου 2022.
2. ↑  Lass, Roger (1994). *Old English*. Cambridge University Press. σελ. 187. ISBN 978-0-521-43087-6. The Old English word Dene 'Danes' usually refers to Scandinavians of any kind; most of the invaders were indeed Danish (East Norse speakers), but there were Norwegians (West Norse [speakers]) among them as well.
3. ↑  Higham, N. J.· Hill, David, July 15- (2001). *Edward the Elder, 899-924*. London: Routledge. ISBN 0-415-21496-3. 45313225.
4. ↑  Boldt, Andreas D. (2017). *Historical Mechanisms: An Experimental Approach to Applying Scientific Theories to the Study of History*. Routledge. pp. 125, 196.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 238973747
* GND: 4011010-2

 |

 |
Η **Μετεωρολογική Υπηρεσία Θαλάσσης** είναι μια εκπομπή του ραδιοφώνου του BBC με δελτία καιρού και προγνώσεις για τις θάλασσες γύρω από τις ακτές των Βρετανικών Νήσων. Παράγεται από το Met Office και μεταδίδεται από το BBC Radio 4 για λογαριασμό του Οργανισμού Ναυτιλίας και Ακτοφυλακής. Οι προβλέψεις που αποστέλλονται μέσω του συστήματος Navtex χρησιμοποιούν παρόμοια μορφή και τις ίδιες θαλάσσιες περιοχές. Τα νερά γύρω από τα βρετανικά νησιά χωρίζονται σε 31 θαλάσσιες περιοχές, γνωστές και ως καιρικές περιοχές. Αυτήν τη στιγμή πραγματοποιούνται τέσσερις εκπομπές την ημέρα στις ακόλουθες ώρες (τοπικές στο Ηνωμένο Βασίλειο):

* 00:48 – μετάδοση σε FM και LW. Περιλαμβάνει δελτία καιρού από μια εκτεταμένη λίστα παράκτιων σταθμών στις 00:52 και μια πρόγνωση παράκτιων υδάτων στις 00:55 και ολοκληρώνεται με μια σύντομη προοπτική του καιρού στο Ηνωμένο Βασίλειο για την επόμενη ημέρα. Η εκπομπή τελειώνει περίπου στις 00:58.
* 05:20 – μετάδοση σε FM και LW. Περιλαμβάνει δελτία καιρού από παράκτιους σταθμούς στις 05:25 και πρόγνωση παράκτιων υδάτων στις 05:27.
* 12:01 – συνήθως μεταδίδεται μόνο σε LW.
* 17:54 – μεταδίδεται μόνο σε LW τις καθημερινές, ως εξαίρεση από το πρόγραμμα PM, αλλά τα Σαββατοκύριακα μεταδίδεται τόσο σε FM όσο και σε LW.

Οι προβλέψεις των 00:48, 12:01 και 17:54 διαβάζονται από τον εκφωνητή υπηρεσίας, αλλά η πρόβλεψη 05:20 διαβάζεται από τον μετεωρολόγο. Το μοναδικό και ξεχωριστό στυλ παρουσίασης αυτών των εκπομπών έχει οδηγήσει στην προσέλκυση κοινού πολύ ευρύτερου από αυτό που ενδιαφέρεται άμεσα για τις θαλάσσιες καιρικές συνθήκες.

Τον Αύγουστο του 2017, το BBC Radio 4 γιόρτασε την 150η επέτειο της υπηρεσίας.

Ιστορία
-------

Τον Οκτώβριο του 1859, το Royal Charter ναυάγησε σε μια ισχυρή καταιγίδα στα ανοιχτά του Anglesey. 450 άνθρωποι έχασαν τη ζωή τους. Λόγω αυτής της απώλειας, ο αντιναύαρχος Robert FitzRoy εισήγαγε μια υπηρεσία προειδοποίησης για τη ναυτιλία τον Φεβρουάριο του 1861, χρησιμοποιώντας τηλεγραφικές επικοινωνίες. Αυτή παρέμεινε η κύρια αρμοδιότητα του Met Office του Ηνωμένου Βασιλείου για αρκετό καιρό αργότερα. Το 1911, το Met Office άρχισε να εκδίδει προγνώσεις θαλάσσιου καιρού που περιλάμβαναν προειδοποιήσεις για θυελλώδεις και καταιγίδες μέσω ραδιοφωνικής μετάδοσης για περιοχές γύρω από τη Μεγάλη Βρετανία. Η υπηρεσία αυτή διακόπηκε κατά τη διάρκεια και μετά τον Πρώτο Παγκόσμιο Πόλεμο, μεταξύ του 1914 και του Ιουνίου του 1921, και ξανά κατά τη διάρκεια του Β' Παγκοσμίου Πολέμου μεταξύ 1939 και 1945.

Σήμερα, αν και τα περισσότερα πλοία διαθέτουν τεχνολογία επί του σκάφους για την παροχή των πληροφοριών της πρόβλεψης, εξακολουθούν να τη χρησιμοποιούν για να ελέγχουν τα δεδομένα τους.

Παραπομπές
----------

1. ↑  "Met Office Shipping Forecast key". Met Office.
2. ↑  "Radio 4's Shipping Forecast is 150 years old". BBC News.
3. ↑  National Meteorological Library and Fact Sheet 8 – The Shipping Forecast" (PDF). 1. Met Office. (PDF). 1. Met Office.
4. ↑  Peter Jefferson (2012). "Secrets of the Shipping Forecast". Αρχειοθετήθηκε 2020-09-21 στο Wayback Machine. Radio Times.
Ο **μεσοπίθηκος ο πεντελικός** (*Mesopithecus pentelici*) είναι γένος της οικογένειας των κερκοπιθηκιδών. Έζησε στην Ευρώπη και στην δυτική Ασία πριν από επτά εκατομμύρια χρόνια και σήμερα έχει εκλείψει. Παλαιότερα θεωρούνταν ότι είχε συγγένεια με το γένος *Semnopithecus,* ωστόσοσύμφωνα με πιο πρόσφατες μελέτες θεωρείται πλέον συγγενής με τα γένη *Rhinopithecus* και *Pygathrix*.

Ως προς τα ανατομικά του χαρακτηριστικά έμοιαζε με τους σημερινούς μακάκους. Το σώμα του είχε μήκος περίπου 40 εκατοστά. Ήταν προσαρμοσμένος και στο να περπατάει και στο να σκαρφαλώνει στα δέντρα. Είχε λεπτοκαμωμένο σώμα και μακριά, μυώδη άκρα που κατέληγαν σε εύκαμπτα δάκτυλα. Από την οδοντοστοιχία του συμπεραίνεται ότι τρέφονταν με μαλακά φύλλα και φρούτα.

Ονομάστηκε έτσι επειδή το έτος 1836 κοντά στο Πικέρμι της Αττικής βρέθηκε τμήμα απολιθωμένου σκελετού του.

Παραπομπές
----------

1. ↑  Pan, Ruliang; Groves, Colin; Oxnard, Charles (2004). «Relationships Between the Fossil Colobine Mesopithecus pentelicus and Extant Cercopithecoids, Based on Dental Metrics» (PDF). *American Journal of Primatology* **62** (4): 287–299. doi:10.1002/ajp.20022. PMID 15085533. Αρχειοθετήθηκε από το πρωτότυπο στις 2008-07-27.. Ανακτήθηκε στις 2009-01-26.
2. ↑  Palmer, D. επιμ. (1999). *The Marshall Illustrated Encyclopedia of Dinosaurs and Prehistoric Animals*. London: Marshall Editions. σελίδες 289. ISBN 1-84028-152-9.
3. ↑  Λάμπρου, σελ. 12

Πηγές
-----

* Σπυρίδων Λάμπρου, Ιστορικά μελετήματα, Εν Αθήναις, Εκ του τυπογραφείου «ο Παλαμήδης», 1884

Εξωτερικοί σύνδεσμοι
--------------------

* Rare Mesopithecus skull unearthed in Chalkidiki


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Mesopithecus  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Ναΐλί Αμπντουλάχ Πασάς** (Οθ. Τούρκικα:نايلي عبدالله باشا) (Τούρκικα:*Naili Abdullah Paşa*,  ? - Αύγουστος 1758) ήταν Οθωμανός πολιτικός. 

Ο Ναΐλί Αμπντουλάχ ήταν Τούρκος από την Κωνσταντινούπολη και πήρε δουλειά στην οθωμανική γραφειοκρατία. Μετά από αρκετές δευτερεύουσες θέσεις, διορίστηκε ως "reis ül-küttab" (αρχηγός υπαλλήλων, θέση ανάλογη με τον υπουργό Εξωτερικών κατά την περίοδο αυτή) το 1747, κατά τη διάρκεια της βασιλείας του Μαχμούτ Α΄.

Οκτώ χρόνια αργότερα, στις 19 Μαΐου 1755 κατά τη διάρκεια της βασιλείας του Οσμάν Γ΄, διορίστηκε ως ο Μεγάλος Βεζίρης. Ωστόσο, ο Οσμάν Γ΄ ήταν ένας αδύναμος σουλτάνος και ήταν υπό την επιρροή του Νισαντζή Σιλαχντάρ Μπηγιηκλή Αλί Πασά, του αντιπάλου του Ναΐλί Αμπντουλάχ.

Ο Ναΐλί Αμπντουλάχ απολύθηκε από τον σουλτάνο μετά από μόλις τρεις μήνες στις 24 Αυγούστου 1755. Στη συνέχεια διορίστηκε κυβερνήτης της Κρήτης. Τρία χρόνια αργότερα, διορίστηκε κυβερνήτης της Τζέντα (στη σύγχρονη Σαουδική Αραβία) μετά από αίτημα του. Ωστόσο, πέθανε στη Μεδίνα στο δρόμο της προς τη Τζέντα τον Αύγουστο του 1758.

Παραπομπές
----------

1. ↑  Ayhan Buz: *Osmanlı sadrazamları*, Neden Kitap, İstanbul, 2009 (ISBN 978-975-254-278-5), pp 243-244

| Πολιτικά αξιώματα
 |
| --- |
| ΠροκάτοχοςΧεκίμογλου Αλί Πασάς | **Μεγάλος Βεζίρης της Οθωμανικής Αυτοκρατορίας**1755-1755 | ΔιάδοχοςΝισαντζή Σιλαχντάρ Μπηγιηκλή Αλί Πασάς |
Η **Μοχάμενταν ΣΚ** (αγγλικά: *Mohammedan SC*) είναι αθλητικός σύλλογος στην Καλκούτα της Ινδίας. Χρώματα του συλλόγου είναι το λευκό και το μαύρο. Δραστηριοποιείται στο άθλημα του ποδοσφαίρου. Τα εντός έδρας παιχνίδια της ομάδας διεξάγονται στο Μοχάμενταν Σπόρτινγκ Γκράουντ, χωρητικότητας 15.000 θεατών.

Ιστορία
-------

### Το ξεκίνημα

Ο σύλλογος ιδρύθηκε ως Τζουμπιλί Κλαμπ (Jubilee Club) το 1887 υπό την ηγεσία του Ναουάμπ Αμινούλ Ισλάμ. Στη συνέχεια, ο σύλλογος μετονομάστηκε σε Κρέσεντ Κλαμπ (Crescent Club). Η ονομασία του συλλόγου άλλαξε ξανά σε Χαμίντια Κλαμπ (Hamidia Club). Ο σύλλογος πήρε την ονομασία Μοχάμενταν Σπόρτινγκ Κλαμπ (Mohammedan Sporting Club) το 1891.

Επιτυχίες
---------

*Τελευταία ενημέρωση: 28 Αυγούστου 2018*.
Πρωταθλήματα
* **Ι-Λιγκ 2ντ Ντιβίζιον**

Δεύτερη θέση (1): 2013
Κύπελλα
* **Φεντερέισον Καπ**

Κυπελλούχος (2): 1983, 1984
Φιναλίστ (3): 1981, 1989, 2003
* **Ντουράντ Καπ**

Νικήτρια (2): 1940, 2013
Φιναλίστ (3): 1959, 1980, 1992
* **ΙΦΑ Σιλντ**

Νικήτρια (6): 1936, 1941, 1942, 1957, 1971, 2014
Φιναλίστ (4):1938, 1963, 1982, 1990

Παραπομπές
----------

1. ↑  «Moh. Sporting Ground». Ανακτήθηκε στις 31 Μαΐου 2016. [*νεκρός σύνδεσμος*]

Εξωτερικοί σύνδεσμοι
--------------------

* Επίσημος ιστότοπος
Ο **Ούγος Γ΄**, γαλλ.: Hugues III (απεβ. 1044) από τον Οίκο του Σατωντάν και του Περς ήταν υποκόμης του Σατωντάν και Α΄ ως κόμης του Περς.

Βιογραφία
---------

Ήταν ο πρώτος γιος του Γοδεφρείδου Β΄ υποκόμη του Σατωντάν & Α΄ κόμη του Περς, και της Ελβίς (Ελισάβετ) ντε Σορμπόν (Helvise de Corbon), κόρη του Ραϊνάρ κυρίου του Πιτιβιέ (Rainard de Pithiviers). Σχεδόν τίποτε δεν είναι γνωστό για τη ζωή του, εκτός από ορισμένες αναφορές δωρεών του στο αβαείο του Aγ. Διονυσίου του Νοζάν (Saint-Denis de Nogent).

Οικογένεια
----------

Ο Ούγκος νυμφεύτηκε την Αδέλα, από μία άγνωστη οικογένεια και δεν είχε γνωστά παιδιά. Τον διαδέχθηκε ο αδελφός του Ροτρού Α΄ υποκόμης του Σατωντάν & Β΄ κόμης του Περς.

Πηγές
-----

* Settipani, Christian, Les vicomtes de Châteaudun et leurs alliés, dans Onomastique et Parenté dans l'Occident médiéval, Oxford, Linacre, Μονάδα για την Προοπτική Έρευνα, 2000

Μεσαιωνικό Έργο, Vicomtes de Châteaudun
Η **Ντέλλα Ρουφογάλη-Ρούνικη** (1946) είναι Ελληνίδα μοντέλο, γλύπτρια, ζωγράφος και στιχουργός.

Βίος
----

Η **Ντέλλα Ρουφογάλλη-Ρούνικ** (βαπτιστικό όνομα Βασιλική) γεννήθηκε στις 4 Ιουνίου 1946 στη Νεάπολη Βοΐου Κοζάνης. Ο πατέρας της ήταν ο Αναστάσιος Πασβαντίδης, από το Ικόνιο της Μικράς Ασίας.
Η μητέρα της ήταν η Μάρθα Βιδάλη-Θεμιστοκλέους με καταγωγή επίσης από τη Μικρά Ασία. Εγκύκλιες σπουδές πραγματοποίησε στη Βέροια. Τον Σεπτέμβριο του 1966 παντρέυεται τον Νίκο Δελαντώνη Πηγαίνει στην Τουλούζη και εγγράφεται στην Faculté des lettres et sciences humaines για να σπουδάσει τη γαλλική γλώσσα. Το 1969 πηγαίνει στο Γιοχάνεσμπουργκ όπου αρχιζει να εργάζεται στο χώρο του μόντελινγκ. Το πρακτορείο Willhelma Agency της Νέας Υόρκης την επιλέγει για συνεργασία και ταξιδεύει στις ΗΠΑ. Επιστρέφει στην Ελλάδα και συνεργάζεται με το πρακτορείο Κρίστι, κάνοντας επιδείξεις στο Μινιόν, με τον Φιλήμονα, Τσεκλένη και διαφημίσεις για την τηλεόραση σε προϊόντα μπράντι Μεταξάς, σοκολάτες Μέλο, τσιγάρα Παπαστράτος, Old Navy. Τον Σεπτέμβριο του 1973 παντρέυεται τον Μιχάλη Ρουφογάλη. Τον Δεκέμβριο του 1985 παντρεύεται, αφού έχει διαζευγθεί τον έγκλειστο σύζυγό της, τον Χέρμπερτ Ρούνικ.
Από το 1990 έως το 1992 φοιτά στην *Art Students League* Γράφει τη στήλη "Το ημερολόγιο της Ντέλλας" για το περιοδικό Life & Style.

Στίχοι τραγουδιών
-----------------

Έχει ασχοληθεί με τη σύνθεση στίχων τα οποία έχουν μελοποιηθεί. Είναι το *Ποιος να συγκριθεί μαζί σου* σε μουσική Γιώργου Χατζηνάσιου και ερμηνευτή τον Γιάννη Πάριο και το *Απαγορεύεται* σε μουσική Χάρη Παμφίλη και ερμηνευτή τον Τόλη Βοσκόπουλο.

Συγγραφικό έργο
---------------

Έχει γράψει το μυθιστόρημα *Ωραίος σαν ψέμα* (εκδ.2005)και το αυτοβιογραφικό *Να γιατί...*(εκδ.2002)

Παραπομπές
----------

1. ↑  Ντέλλα Ρουφογάλλη Ρούνικ, Να γιατί..εκδ.Φερενίκη, Αθήνα, 2002, σελ.17
2. ↑  Ντέλλα Ρουφογάλλη Ρούνικ, Να γιατί..εκδ.Φερενίκη, Αθήνα, 2002, σελ.12
3. ↑  Ντέλλα Ρουφογάλλη Ρούνικ, Να γιατί..εκδ.Φερενίκη, Αθήνα, 2002, σελ.13
4. ↑  Ντέλλα Ρουφογάλλη Ρούνικ, Να γιατί..εκδ.Φερενίκη, Αθήνα, 2002, σελ.27 κεξ.
5. ↑  Ντέλλα Ρουφογάλλη Ρούνικ, Να γιατί..εκδ.Φερενίκη, Αθήνα, 2002, σελ.40
6. ↑  Ντέλλα Ρουφογάλλη Ρούνικ, Να γιατί..εκδ.Φερενίκη, Αθήνα, 2002, σελ.42
7. ↑  Ντέλλα Ρουφογάλλη Ρούνικ, Να γιατί..εκδ.Φερενίκη, Αθήνα, 2002, σελ.49-50
8. ↑  Ντέλλα Ρουφογάλλη Ρούνικ, Να γιατί..εκδ.Φερενίκη, Αθήνα, 2002, σελ.53
9. ↑  Ντέλλα Ρουφογάλλη Ρούνικ, Να γιατί..εκδ.Φερενίκη, Αθήνα, 2002, σελ.65-66
10. ↑  Ντέλλα Ρουφογάλλη Ρούνικ, Να γιατί..εκδ.Φερενίκη, Αθήνα, 2002, σελ.93 κ.εξ.
11. ↑  Ντέλλα Ρουφογάλλη Ρούνικ, Να γιατί..εκδ.Φερενίκη, Αθήνα, 2002, σελ.200
12. ↑  Ντέλλα Ρουφογάλλη Ρούνικ, Να γιατί..εκδ.Φερενίκη, Αθήνα, 2002, σελ.218, 224
13. ↑  Ρουφογάλη - Ρούνικ, Ντέλλα
14. ↑  Ντέλλα Ρούνικ (Στιχουργός)
15. ↑  Ντέλλα Ρουφογάλλη Ρούνικ, Να γιατί..εκδ.Φερενίκη, Αθήνα, 2002, σελ.215

Πηγές
-----

* Ντέλλα Ρουφογάλλη Ρούνικ, Να γιατί..εκδ.Φερενίκη, Αθήνα, 2002
* Ντέλλα Ρούνικ (Στιχουργός)
* Ρουφογάλη Ρούνικ,Ντέλλα
* Nτέλλα Ρούνικ: Απόσταγμα ζωής
* Προσωπική ιστοσελίδα

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* **ΕΒΕ**: 191478
* **BiblioNet**: **45840**

 |

 |
Σκηνές καταστροφής στο Ιράν
Οι **μετεκλογικές ταραχές στο Ιράν** εκδηλώθηκαν μετά τις τοπικές προεδρικές εκλογές του 2009 ως αιματηρές διαδηλώσεις, με μεγάλη μερίδα του ιρανικού λαού να διαμαρτύρεται στην Τεχεράνη και σε άλλες πόλεις διεθνώς για υπόνοιες εκλογικής απάτης, υποστηρίζοντας τον υποψήφιο Μιρ-Χουσεΐν Μουσάβι. Μικρότερες ομάδες υποστηρικτών συγκεντρώθηκαν στην Τεχεράνη, υποστηρίζοντας τον νικητή των εκλογών Μαχμούτ Αχμεντινετζάντ. Πολλοί αναλυτές χαρακτήρισαν τα εκλογικά αποτελέσματα «πραξικόπημα», λόγω της τεράστιας διαφοράς στα εκλογικά ποσοστά, σε μία αναμέτρηση όπου η συμμετοχή ξεπέρασε το 80% με μεγάλο ρεύμα προς το μεταρρυθμιστή Μουσάβι.

Οι διαδηλώσεις έμειναν γνωστές ως η «Πράσινη Επανάσταση» από το κομματικό χρώμα του Μουσάβι. Και οι τρεις υποψήφιοι πρόεδροι έκαναν λόγο για εκτεταμένη νοθεία. Ο Μοχσέν Ραζί και ο Μουσάβι υπέβαλαν επίσημες ενστάσεις, με τον τελευταίο να δηλώνει πως «δεν πρόκειται να υποχωρήσει σε αυτή τη χειραγώγηση», λίγο πριν την υποβολή επίσημης έφεσης αμφισβήτησης του αποτελέσματος στο Συμβούλιο των Φρουρών στις 14 Ιουνίου.

Ο Αχμεντινετζάντ χαρακτήρισε την εκλογή «απολύτως καθαρή» και το αποτέλεσμα «σπουδαία νίκη» για το Ιράν. Αποτέλεσμα των συγκρούσεων μεταξύ διαδηλωτών και παραστρατιωτικών δυνάμεων ήταν ο θάνατος τουλάχιστον 20 ατόμων και ο τραυματισμός πολλών άλλων.

Ο εκπρόσωπος του Συμβουλίου των Φρουρών του Συντάγματος επιβεβαίωσε τις υποψίες για παρατυπίες στις εκλογές της 12ης Ιουνίου, καθώς διαπιστώθηκε πως σε πενήντα εκλογικές περιφέρειες παρατηρήθηκαν περισσότερες ψήφοι από τους εγγεγραμμένους ψηφοφόρους.

Παραπομπές
----------

1. ↑  Ιράν: Παρατυπίες σε 50 εκλογικές περιφέρειες έδειξε έρευνα Αρχειοθετήθηκε 2009-06-25 στο Wayback Machine. Ναυτεμπορική, ανάκτηση 22/6/2009

  


|  |  |
| --- | --- |
| Commons logo | Τα Wikimedia Commons έχουν πολυμέσα σχετικά με το θέμα   **Μετεκλογικές ταραχές στο Ιράν (2009)** |
Η **οξεία επινεφριδιακή κρίση** (αγγλ. *Adrenal crisis*) ή επινεφριδιακή ανεπάρκεια, σπάνια γνωστή ως *Αδδισωνική κρίση*, είναι σοβαρή πάθηση που αποτελεί άμεση απειλή για τη ζωή.

Αίτια
-----

Προκαλείται από την πρόδηλη αδυναμία του ανθρώπινου οργανισμού να παράξει ικανοποιητικά, την απαραίτητη ποσότητα της ορμόνης, κορτιζόλη. Η πάθηση αυτή χρήζει άμεσης και επιτακτικής ιατρικής παρέμβασης σε νοσοκομείο.

Οι αδένες που βρίσκονται στην κορυφή των νεφρών, τα λεγόμενα, επινεφρίδια, παράγουν μία ορμόνη την κορτιζόλη, έτσι όταν το άτομο είναι κάτω από αγχώδεις καταστάσεις, η ορμόνη βοηθάει στην εξισορρόπηση. Πρόσθετα, η κορτιζόλη επιδρά θετικά στην υγεία των οστών, τον μεταβολισμό των τροφών, καθώς και στο αμυντικό σύστημα του οργανισμού. Πιθανά, άτομα που πάσχουν από τη νόσο του Άντισον, ή ενδεχομένως (χωρίς να το γνωρίζουν) έχουν βλάβη στα επινεφρίδια, δύνανται να μην μπορούν να παράγουν τις επαρκείς ποσότητες αυτής της πολύτιμης ορμόνης.

Συμπτώματα
----------

Χαρακτηριστικά συμπτώματα της νόσου αυτής είναι:

* Απότομος, οξύς πόνος στα πόδια
* Σύγχυση, ψύχωση, ή ψέλλισμα
* Λήθαργος (σοβαρός)
* Πυρετός
* Υπερκαλιαιμία

Παραπομπές
----------

1. ↑  «Acute adrenal crisis (Addisonian crisis)». *Endocrine Surgery Encyclopedia*. UCLA Health System. Ανακτήθηκε στις 14 Αυγούστου 2013.
2. ↑  «Addison's Disease». National Endocrine and Metabolic Diseases Information Service. Αρχειοθετήθηκε από το πρωτότυπο στις 28 Οκτωβρίου 2007. Ανακτήθηκε στις 14 Αυγούστου 2013.
Στενή επάνω άποψη του Μοντέρ ΓκορόμπΤο **Μοντέρ Γκορόμπ** ή **Η Περηφάνια Μας** είναι γλυπτό που βρίσκεται μπροστά από το κτίριο της Βεγγαλικής Ακαδημίας στη Ντάκα του Μπαγκλαντές. Είναι αφιερωμένο στη μνήμη εκείνων που σκοτώθηκαν κατά τη διάρκεια των διαδηλώσεων του Βεγγαλικού Γλωσσικού Κινήματος το 1952, όταν διαδηλωτές που ζητούσαν την καθιέρωση της βεγγαλικής ως κρατική γλώσσα στο Ντομίνιον του Πακιστάν σφαγιάστηκαν από τη Πακιστανική Αστυνομία.

Εγκαίνια
--------

Ο Φαχρουντίν Αχμέτ, επικεφαλής της προσωρινής κυβέρνησης, εγκαινίασε το μνημείο την πρώτη μέρα του Φεβρουαρίου του 2007, κατά το άνοιγμα της Έκθεσης βιβλίου Εκουσέι.

Δομή
----

Υπάρχουν πέντε προτομές των Αμπντούς Σαλάμ, Ραφίκ Ούντιν Αχμέντ, Αμπντούλ Τζαμπάρ, Σοφιούρ Ραχμάν και Αμπούλ Μπαρκάτ. Αυτά βρίσκονται πάνω σε μια βάση. Στο πίσω μέρος, υπάρχει ένας μακρύς τοίχος. Υπάρχουν τρία βήματα προς το πάνω μέρος του τοίχου. Οι δύο πλευρές του τοίχου και άλλα μέρη φτιαγμένα από τούβλα έχουν διακοσμηθεί με φωτογραφίες του γλωσσικού κινήματος του 1952.

Χρηματοδότηση
-------------

Τα έξοδα για την κατασκευή του γλυπτού ήταν 1.3 εκατομμύρια τάκα (~20.000 ευρώ). Η GrameenPhone, μια εταιρεία τηλεπικοινωνιών που ανήκει στον όμιλο Γκραμίν, έδωσε 1 εκατ. τάκα ως χορηγία και τα υπόλοιπα χρήματα προήλθαν από πόρους της Βεγγαλικής Ακαδημίας.

Γκαλερί
-------

* Μπροστινή όψηΜπροστινή όψη
* Οπίσθια όψηΟπίσθια όψη

Παραπομπές
----------

1. ↑  «Language Movement». *banglapedia.org*. Αρχειοθετήθηκε από το πρωτότυπο στις 7 Μαρτίου 2016. Ανακτήθηκε στις 9 Νοεμβρίου 2018.
Η **Ντέλι Ντάιναμος** (αγγλικά: *Delhi Dynamos*) είναι ποδοσφαιρική ομάδα από το Δελχί της Ινδίας. Η ομάδα διεξάγει τους εντός έδρας αγώνες της στο Στάδιο Τζαβαχαρλάλ Νεχρού, χωρητικότητας 60.000 θεατών. Μετέχει στο πρωτάθλημα της Ινδικής Σούπερ Λιγκ.

Ιστορία
-------

Στις αρχές του 2014, ανακοινώθηκε ότι η Πανινδική Ποδοσφαιρική Ομοσπονδία, η εθνική ομοσπονδία για το ποδόσφαιρο στην Ινδία και η IMG-Reliance θα δέχονταν προσφορές για την ιδιοκτησία οκτώ ή εννέα επιλεγμένων πόλεων για την επερχόμενη Ινδική Σούπερ Λιγκ, ένα πρωτάθλημα οκτώ δικαιοδόχων ομάδων που σχεδιάστηκε σύμφωνα με τις προδιαγραφές του πρωταθλήματος κρίκετ της Ινδικής Πρέμιερ Λιγκ. Στις 13 Απριλίου 2014, ανακοινώθηκε ότι η DEN Networks κέρδισε την προσφορά για τη δικαιόχρηση του Δελχί. Η ομάδα είχε εισέλθει σε συμμαχία με την ολλανδική ομάδα Φέγενορντ, η οποία διήρκεσε μόνο για ένα χρόνο.

Η ομάδα ξεκίνησε την πορεία της στην εναρκτήρια περίοδο της Ινδικής Σούπερ Λιγκ στις 14 Οκτωβρίου 2014 με μια ισοπαλία 0–0 εναντίον της Πούνε Σίτι στο Στάδιο Τζαβαχαρλάλ Νεχρού του Νέου Δελχί. Η Ντάιναμος δεν έκανε το καλύτερο ξεκίνημα στο πρωτάθλημα καθώς βρισκόταν στην τελευταία θέση μέχρι την 9η αγωνιστική. Η ομάδα αναζωογονήθηκε και ανασυντάχθηκε τερματίζοντας τελικά στην 5η θέση του βαθμολογικού πίνακα με αήττητο σερί πέντε αγώνων, το οποίο περιελάμβανε τρεις νίκες και δύο ισοπαλίες. Η ομάδα του Δελχί έχασε την πρόκριση στα ημιτελικά της διοργάνωσης για ένα βαθμό.

Ιδιοκτησιακό
------------

Η GMS, ο μεγαλύτερος αγοραστής μετρητών στον κόσμο της ναυτιλίας και υπεράκτιων περιουσιακών στοιχείων για ανακύκλωση, ανέλαβε το Μάρτιο του 2016 ως νέος συνιδιοκτήτης της πλειοψηφίας της ομάδας. Η GMS πήρε υπό την κατοχή της το 100% της ιδιοκτησίας της ομάδας που αγόρασε σε τρεις δόσεις 55%, 25% και 20% από την DEN Networks.

Παραπομπές
----------

1. ↑  Επέστρεψε στην Ινδία ο Μαρσελίνιο sport24.gr
2. ↑  «Junker og Skoubo drager til Indien». bold.dk. 15 Ιουλίου 2014. Ανακτήθηκε στις 15 Ιουλίου 2014.
3. ↑  «Indian Super League sees interest from 30 franchise bidders». *Business Standard*. Αρχειοθετήθηκε από το πρωτότυπο στις 2 Ιανουαρίου 2015. Ανακτήθηκε στις 22 Απριλίου 2014.
4. ↑  «Manchanda: Our dream is to take India to the World Cup». Goal. Αρχειοθετήθηκε από το πρωτότυπο στις 22 Φεβρουαρίου 2015. Ανακτήθηκε στις 17 Ιουλίου 2014.
5. ↑  «Delhi Dynamos ropes in GMS-led Wall Street Investments». Sportstarlive. 8 Οκτωβρίου 2016. Ανακτήθηκε στις 25 Φεβρουαρίου 2017.
6. ↑  «Delhi Dynamos F.C. Welcome New Co-Owners». 7 Οκτωβρίου 2016. Αρχειοθετήθηκε από το πρωτότυπο στις 5 Νοεμβρίου 2016. Ανακτήθηκε στις 8 Δεκεμβρίου 2016.
7. ↑  «DEN Networks give up 25% stake in Delhi Dynamos». PTI. 16 Νοεμβρίου 2016. Ανακτήθηκε στις 8 Δεκεμβρίου 2016.

Eξωτερικοί σύνδεσμοι
--------------------

* Επίσημος ιστότοπος
Συντεταγμένες: 19°35′32″S 17°56′01″E﻿ / ﻿19.59222°S 17.93361°E﻿ / -19.59222; 17.93361

Ο μετεωρίτης Χόμπα
Ο **Μετεωρίτης Χόμπα** είναι μετεωρίτης ο οποίος βρίσκεται στην περιοχή Οτγιοζοντούπα της Ναμίμπια. Ζυγίζει περισσότερο από 60 τόνους, γεγονός που τον καθιστά το μεγαλύτερο γνωστό μετεωρίτη (σε ένα κομμάτι). Έχει διαστάσεις περίπου 3x3x1 μέτρα και το σχήμα του είναι ιδιαίτερα ορθογώνιο. Η σύστασή του είναι 82,34% σίδηρος, 16,44% νικέλιο και 0,78% κοβάλτιο.

Ανακαλύφθηκε το 1920 από έναν αγρότη της περιοχής, τον Γιάκομπους Ερμάνους Μπριτ, ο οποίος δούλευε στο αγρόκτημα όπου βρισκόταν ο μετεωρίτης. Τον ανακάλυψε μια μέρα στην οποία είχε πάει για κυνήγι, όπου και πρόσεξε τον μαύρο βράχο σε μια περιοχή όπου υπήρχαν ασβεστόλιθοι. Κατάφερε να κόψει ένα κομμάτι, το όποιο στάλθηκε τελικά στο Λονδίνο για να αναλυθεί, όπου ταυτοποιήθηκε ως μετεωρίτης αποτελούμενος 81.29% από σίδηρο και 17.49% νικέλιο. Το 1955 ανακηρύχθηκε Εθνικό Μνημείο. Τη δεκαετία του 1980, ο χώρος γύρω από τον μετεωρίτη, ο οποίος είχε ανασκαφεί μέχρι την κάτω επιφάνεια του μετεωρίτη, διαμορφώθηκε σε κυκλικό αμφιθέατρο.

Με βάση τη ραδιοχρονολόγηση με νικέλιο 59, ο μετεωρίτης έπεσε στην επιφάνεια της Γης λιγότερο από 80.000 χρόνια πριν. Θεωρείται ότι εισήλθε στην ατμόσφαιρα της Γης με μικρή γωνία (σχεδόν οριζόντια), με το μέγιστο εμβαδόν επιφάνειας και χαμηλή ταχύτητα, επιβραδύνοντας αρκετά ώστε να μην διαλυθεί κατά τη πρόσκρουση, και τελικά σχημάτισε ένα μικρό κρατήρα, διαμέτρου περίπου 20 μέτρων και βάθους 5, ο οποίος στη συνέχεια διαβρώθηκε.

Πηγές
-----

1. ↑  «Hoba». Meteoritical Bulletin Database. Ανακτήθηκε στις 18 Αυγούστου 2017.
2. ↑  Harry McSween (1999). Meteorites and their parent planets (2nd ed.). Cambridge [u.a.]: Cambridge University Press. (ISBN 978-0521583039).
3. 1 2  McCorkell, R. H.; Fireman, E. L.; D'Amico, J.; Thompson, S.O. (Ιούνιος 1968). «Radioactive Isotopes in Hoba West and Other Iron Meteorites». *Meteoritics* **4** (2): 113. .
4. ↑  Spargo, P. E. (Ιούνιος 2008). «The History of the Hoba Meteorite - Part 1: Nature and Discovery». *Monthly Notes of the Astronomical Society of Southern Africa* **67** (5-6): 85. .
5. ↑  Beech, Martin (8 August 2013). «Towards an Understanding of the Fall Circumstances of the Hoba Meteorite». *Earth, Moon, and Planets* **111** (1-2): 15–30. doi:10.1007/s11038-013-9421-7.
Ο **Μοχάμετ Σαλέμ Ουλντ Μπεσίρ (Mohamed Salem Ould Bechir)** ( αραβικά: محمد سالم ولد البشير‎ ) είναι πολιτικός της Μαυριτανίας. Διατέλεσε πρωθυπουργός από το 2018 ως το 2019. Μετά την παραίτηση του προκατόχου του, Γιαχιά Ουλντ Αντεμίν, και της κυβέρνησής του, στις 30 Οκτωβρίου του 2018 ο Μπεσίρ ανέλαβε νέος πρωθυπουργός.

Βιογραφία
---------

Σπούδασε ρομποτική μηχανική στη Γαλλία. Ξεκίνησε την καριέρα του στην Εθνική Εταιρεία Νερού και Ηλεκτρισμού (Sonelec) τον Σεπτέμβριο του 1986. Υπήρξε Γενικός Γραμματέας διαφόρων υπουργείων από τον Μάιο του 2007 έως τον Σεπτέμβριο του 2009, όταν διορίστηκε Γενικός Διευθυντής της Εταιρείας Ηλεκτρισμού της Μαυριτανίας. 

Αποχώρησε τον Σεπτέμβριο του 2013 όταν προσχώρησε στην κυβέρνηση ως υπουργός Ύδρευσης και Αποχέτευσης. Τον Ιανουάριο του 2015 διορίστηκε υπουργός Πετρελαίου, Ενέργειας και Ορυχείων, θέση που κατείχε μέχρι το 2016, όταν διορίστηκε Διευθυντής της Εθνικής Εταιρείας Μεταλλείων και Βιομηχανίας. 

Ονομάστηκε πρωθυπουργός μετά την παραίτηση του Γιαχιά Ουλντ Αντεμίν, αρκετές εβδομάδες μετά τον θρίαμβο του κυβερνώντος κόμματος της Ένωσης για τη Δημοκρατία στις βουλευτικές εκλογές του Σεπτεμβρίου 2018. 
Ο Μπεσίρ παρέμεινε πρωθυπουργός ως τις 5 Αυγούστου 2019, οπότε αντικαταστάθηκε από τον Ισμαήλ Ουλντ Μπέντε Ουλντ Σεΐχ Σιντίγια.

Παραπομπές
----------

1. ↑  «Mauritanie: Mohamed Salem Ould Bechir nommé Premier ministre - RFI».
2. ↑  «Mauritanie : Mohamed Salem Ould Béchir nommé premier ministre par Abdel Aziz». *KOACI*.
Ο **Νίκος Πολυχρονίδης** (*Nicolas "Nico" Polychronidis*, 8 Νοεμβρίου 1989) είναι Έλληνας άλτης του σκι

Γεννήθηκε από Γερμανίδα και Έλληνα πατέρα και μεγάλωσε στη Γερμανία ως Έλληνας της διασποράς. Ξεκίνησε τη σταδιοδρομία του το 2004 για τη Γερμανία στους διαγωνισμούς *FIS* Τζούνιορ, προπονούσε τότε στο *SC Oberstdorf* και επισκέφθηκε το *Skiinternat Oberstdorf*, με αποτέλεσμα να επιτευχθεί μέσα σε ένα πολύ σύντομο χρονικό διάστημα, ακόμη και σε αγώνες της διεθνής ομοσπονδίας σκι *FIS* στα top 20 και ξεκίνησε τον Ιανουάριο του 2006 στο Κύπελλο *FIS*. Τον Φεβρουάριο του 2006 καταφερε να πάει στο *Continental Cup*. Μετά άρχισε και πάλι στο Κύπελλο *FIS* και σημείωσε στον πρώτο διαγωνισμό της σεζόν 2007/08 κατάταξη στην πρώτη δεκάδα. Αφού ήταν σε θέση να βελτιώσει, πήρε τον Φεβρουάριο του 2009 και πάλι υποψηφιότητα για διαγωνισμούς *Continental Cup* στο Pragelato, επιτυγχάνοντας έτσι το πρώτο βάθρο του. Μετά από μια περαιτέρω αύξηση, τελείωσε τη σεζόν 2008/09 στην 68η θέση παγκοσμιος. 

Μέχρι την περίοδο 2011/12 ήταν μέλος της Γερμανικής Ομάδας και ομοσπονδίας σκι, επέλεξε να αγωνιστεί από τη σεζόν 2012/13 για την Ελλάδα με την Ελληνική Ομοσπονδία Χιονοδρομίας.

Εξωτερικοί σύνδεσμοι
--------------------

* "Στο βατήρα ο Πολυχρονίδης" (Άρθρο στη σελίδα της Ελληνικής Ομοσπονδίας Χιονοδρομίας)[*νεκρός σύνδεσμος*]


1. ↑  (Αγγλικά) *Olympedia*.
2. ↑  (Αγγλικά) *FIS database*. 184561. Ανακτήθηκε στις 26  Απριλίου 2022.